wannaphong/clean_thaiwikipedia huggingface dataset:
# อาคารฮูเวอร์
เดอะฮูเวอร์บิลดิง  เป็นอาคารอนุรักษ์ระดับ II* สร้างด้วยสถาปัตยกรรมอาร์ตเด็กโค ผลงานออกแบบโดยวอลลีส กิลเบิร์ต แอนด์พาทเนอส์ ตั้งอยู่ที่เพอรีเวล ลอนดอนโบโรออฟอีลิง เปิดใช้งานในปี 1933 เพื่อเป็นสำนักงานใหญ่ โรงงานผลิต และศูนย์ซ่อมบำรุง ของเดอะฮูเวอร์คัมปะนีในสหราชอาณาจักร ปัจจุบันอาคารเป็นของไอดีเอ็ม พร็อพเพอทีส์ (IDM Properties) และถูกแปลงการใช้งานมาเป็นอะพาร์ตเมนต์

การออกแบบแสดงให้เห็นถึงฟาซาดที่มีความยิ่งใหญ่ประดุจราชวัง ประดับด้วยเสาใหญ่ กระจกสี และส่วนประกอบที่โดดเด่นที่สุดคือทางเข้ากลางที่ประดับด้วยลวดลายรูปเรขาคณิตเป็นรูปรังสีดวงอาทิตย์ ใต้อักษรว่า Hoover Limited
# เคียร์เชออัมโฮเอินท์ซ็อลเลิร์นพลัทซ์
เคียร์เชออัมโฮเอินท์ซ็อลเลิร์นพลัทซ์  เป็นโบสถ์คริสต์ธรรมอักษรของคณะโฮเอินท์ซ็อลเลิร์นพลัทซ์ สมาชิกใต้ร่มของคริสตจักรธรรมอักษรเบอร์ลิน-บรันเดินบวร์ค-อัปเปอร์ลูเซเชียไซลีเชีย ตั้งอยู่ทางตะวันออกของโฮเอินท์ซ็อลเลิร์นพลัทซ์ ในย่านวิลเมิร์สดอร์ฟ ในเขตชาร์ล็อทเทินบวร์ค-วิลเมิร์สดอร์ฟ กรุงเบอร์ลิน อาคารนี้ได้รับการยอมรับว่าเป็นตัวอย่างชิ้นสำคัญของลัทธิสำแดงพลังอารมณ์ใช้อิฐSibylle Badstübner-Gröger, Michael Bollé, Ralph Paschke et al., Handbuch der Deutschen Kunstdenkmäler / Georg Dehio: 22 vols., revis. and ext. new ed. by Dehio-Vereinigung, Berlin and Munich: Deutscher Kunstverlag, 22000, vol. 8: Berlin, p. 496. . และเป็นชิ้นงานสำคัญของสถาปัตยกรรมโบสถ์แบบลัทธิสำแดงพลังอารมณ์อันโดดเด่นของเบอร์ลินKarin Köhler, Christhard-Georg Neubert and Dieter Wendland, Kirchen und Gotteshäuser in Berlin: Eine Auswahl, Berliner Arbeitskreis City-Kirchen (ed.), Berlin: Evangelische Kirche in Berlin-Brandenburg, 2000, p. 77. . ชื่อของโบสถ์ซึ่งตั้งชื่อว่าเป็นโบสถ์ที่ตั้งอยู่บนจัตุรัสนั้นเป็นชื่อชั่วคราว กระนั้นชื่อนี้กลับคงอยู่ แม้จะมีข้อถกเถียงการตั้งชื่อ
# ไอน์ชไตน์ทวร์ม
หอคอยไอน์สไตน์ หรือ ไอน์ชไตน์ทวร์ม  เป็นหออดูดาวทางดาราศาสตร์ตั้งอยู่ในอุทยานวิทยาศาสตร์อัลเบิร์ต ไอน์สไตน์ ตั้งอยู่ในพ็อทซ์ดัม ประเทศเยอรมนี ผลงานออกแบบโดยสถาปนิกเอริช เม็นเดิลโซน ตั้งอยู่บนยอดเขา เทเลอกราเฟินแบร์ค ในพ็อทซ์ดัม เพื่อใช้สำหรับตั้งกล้องดูดาวดวงอาทิตย์ ผลงานออกแบบโดยแอร์วีน ฟินเลย์-ฟร็อยนท์ลิช กล้องดูดาวนี้สนับสนุนการทดลองและการสำรวจเพื่อสนับสนุนทฤษฎีสัมพันธภาพของอัลเบิร์ต ไอน์สไตน์ อาคารเริ่มออกแบบตั้งแต่ปี 1917, ก่อสร้างระหว่างปี 1919 ถึง 1921 ภายใต้เงินสนับสนุนจากการระดมทุน และเปิดใช้งานในปี 1924 แม้ว่าไอน์สไตน์จะไม่เคยทำงานที่นี่ แต่เขาก็สนับสนุนการก่อสร้างและการทำงานของกล้องดูดาวที่นี่ ปัจจุบันยังคงใช้งานดูดวงอาทิตย์สำหรับสถาบันฟิสิกส์ดาราศาสตร์ไลบ์นิทซ์ พ็อทซ์ดัม

หอคอยถูกถล่มอย่างหนักจากการทิ้งระเบิดของฝ่ายสัมพันธมิตรในสงครามโลกครั้งที่สอง บล็อกสถาปัตยกรรม A456 ชี้ให้เห็นว่าในตอนนั้นซากของอาคารดูแล้วจะใกล้เคียงกับภาพร่างแนวคิดของเม็นเดิลโซนมากกว่าหอคอยเดิมก่อนถูกถล่ม หอคอยนี้มักถูกยอมรับว่าเป็นจุดหมายตาสำคัญของสถาปัตยกรรมสำแดงพลังอารมณ์
# สะพานโฮไร
สะพานโฮไร  เป็นสะพานสำหรับคนเดินทำจากไม้ที่ใช้ข้ามแม่น้ำโออิ ตั้งอยู่ในเมืองชิมาดะ จังหวัดชิซูโอกะ ประเทศญี่ปุ่น ก่อสร้างเมื่อปี ค.ศ. 1879 สะพานมีความยาว   ได้รับการลงทะเบียนในบันทึกสถิติโลกกินเนสส์ว่าเป็นสะพานเดินเท้าทำจากไม้ที่ยาวที่สุดในโลกในปี ค.ศ. 1997Learn the longest wooden footbridge in the world Hōrai Bridge is (In Japanese) 

 ประวัติศาสตร์ 
สะพานโฮไรอยู่บนเส้นทางโทไกโดในยุคเอโดะที่เชื่อมต่อระหว่างเอโดะและเกียวโต ในยุคเอโดะ รัฐบาลเอโดะสั่งห้ามไม่ให้สร้างสะพานหรือมีบริการเรือข้ามฟากใด ๆ ในแม่น้ำโออิด้วยจุดประสงค์การป้องกัน จึงทำให้นักเดินทางจำต้องลุยน้ำข้ามบริเวณน้ำตื้น แต่หากแม่น้ำเกิดน้ำท่วมเนื่องจากฝนตกหนักหรือตกเป็นเวลานาน ก็จะไม่สามารถข้ามแม่น้ำได้Geographic photos of this month "Hōrai Bridge" A bridge has  supported Japanese modernization (In Japanese)  ในช่วงที่มีฝนตกยาวนาน นักเดินทางจึงจำเป็นต้องไปพักที่สถานีชิมาดะ-จูกุหรือคานายะ-จูกุ บางครั้งก็ต้องพักเป็นเวลาหลายวัน ภายหลังการฟื้นฟูเมจิ อดีตซามูไรที่ภักดีต่อตระกูลโทกูงาวะได้ตั้งรกรากอยู่ในพื้นที่มากิโนฮาระและเริ่มพัฒนาไร่ชา"Hōrai Bridge" Official visitors guide by Shimada city Kanko Kyokai (In Japanese)  สะพานโฮไรจึงถูกสร้างขึ้นในปี ค.ศ. 1879 เพื่ออำนวยความสะดวกในการข้ามแม่น้ำ ในปี ค.ศ. 1965 เสาไม้ของสะพานถูกแทนที่ด้วยคอนกรีด แต่ส่วนบนของสะพานยังคงทำด้วยไม้
# บ้านแห่งชาวโซเวียต
ดอมโซเวตอฟ , บ้านโซเวียต หรือ บ้านแห่งชาวโซเวียต (House of Soviets หรือ House of the Soviets)

 บ้านแห่งชาวโซเวียต (คาลีนินกราด) สิ่งก่อสร้างที่ก่อสร้างไม่เสร็จ
 บ้านแห่งชาวโซเวียต (รอสตอฟออนดอน) อาคารรัฐบาล
 บ้านแห่งชาวโซเวียต (เซนต์ปีเตอส์เบิร์ก) อาคารสำนักงาน
 บ้านแห่งชาวโซเวียต (โอเรนเบิร์ก) ที่ทำการรัฐบาล
 บ้านแห่งชาวโซเวียต ที่ทำการรัฐบาล
 วังแห่งชาวโซเวียต โครงการก่อสร้างใกล้กับเครมลิน
 ทำเนียบขาว (มอสโก) อาคารรัฐบาล
# หยาง โปหาน
หยาง โปหาน ((; เกิด 13 มีนาคม พ.ศ. 2537) เป็นนักกีฬาแบดมินตันชาวไต้หวัน ในปี ค.ศ. 2013 เขาได้รับรางวัลประเภทชายคู่ในการแข่งขันเวียดนามอินเตอร์เนชันแนลโดยคู่กับ เหลียว มิน-ชุน เมื่อเขาอายุ 18 ปี

 ความสำเร็จ 

 บีดับเบิลยูเอฟ เวิลด์ทัวร์ (ชนะเลิศ 1 สมัย, รองชนะเลิศ 3 สมัย) 
BWF World Tour ซึ่งได้รับการประกาศเมื่อวันที่ 19 มีนาคม พ.ศ. 2560 และดำเนินการในปี พ.ศ. 2561 เป็นซีรีส์การแข่งขันแบดมินตันชั้นยอดที่ได้รับการอนุมัติโดยสหพันธ์แบดมินตันโลก (BWF)

ชายคู่
 ปี ค.ศ. การแข่งขัน ระดับ คู่ คู่แข่ง คะแนน ผล 2019 ไทยแลนด์ มาสเตอร์ส ซูเปอร์ 300  หลู่ชิงเหยา  โกห์ วี เชม ตัน วี เคียง 13–21, 17–21  รองชนะเลิศ 2022 เฟรนช์ โอเพ่น ซูเปอร์ 750  หลูชิงเหยา สัตวิกไซราช รันคิเรดดี ชีรัก เชตตี 13–21, 19–21  รองชนะเลิศ 2022 ไฮโล เปิด ซูเปอร์ 300  หลูชิงเหยา  ลี เจฮวย ยัง ปอ-ซวน 11–21, 21–17, 25–23  ชนะเลิศ 2023 ไทเป โอเพ่น ซูเปอร์ 300  หลูชิงเหยา  มาน เว่ย ชอง ตี๋ไก่วุน 22–20, 17–21, 14–21  รองชนะเลิศ
# สมาพันธ์กรีฑาอเมริกากลางและแคริบเบียน
สมาพันธ์กรีฑาอเมริกากลางและแคริบเบียน (CACAC) เป็นสมาพันธ์ที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติภายในภูมิภาคอเมริกากลางและแคริบเบียน การเป็นสมาชิกของสมาพันธ์เปิดให้สำหรับหน่วยงานกำกับดูแลระดับชาติของกีฬากรีฑาในประเทศหรือดินแดนใด ๆ ในภูมิภาคที่เป็นพันธมิตรกับกรีฑาโลก ประเทศอื่นอาจได้รับสถานะผู้สังเกตการณ์ และอาจได้รับอนุญาตให้แข่งขันในการแข่งขันชิงแชมป์แบบเปิด โดยได้รับอนุญาตจากสภา อย่างไรก็ตาม พวกเขาจะไม่มีสิทธิ์ลงคะแนนเสียงในสภาคองเกรส

สมาพันธ์กรีฑาอเมริกากลางและแคริบเบียน (CACAC) แตกต่างจาก สมาคมกรีฑาอเมริกาเหนือ อเมริกากลาง และแคริบเบียน (NACAC) ที่ก่อตั้งขึ้นภายหลังในปี ค.ศ. 1988 โดยเป็นหนึ่งในสมาคมพื้นที่อย่างเป็นทางการของกรีฑาโลก และยังรวมถึงสหพันธ์จากแคนาดาและสหรัฐ CACAC ถือว่า NACAC เป็นองค์กรแม่ และรัฐธรรมนูญของ CACAC กำหนดให้ผู้แทนพื้นที่ของกรีฑาโลกใน NACAC เป็นอดีตสมาชิกตามกฏหมาย
# กระโดดสูง
กีฬากระโดดสูง  เป็นการแข่งขันกรีฑาประเภทลู่และลาน ซึ่งผู้แข่งขันจะต้องกระโดดโดยไม่มีอุปกรณ์ช่วย ข้ามคานแนวนอนที่วางอยู่ที่ความสูงที่ตามระดับต่าง ๆ โดยไม่ให้คานหล่นลงมา ในปัจจุบัน คานจะอยู่ระหว่างรั้วกระโดดสูงและมีเบาะรองรับอยู่ เทคนิคในปัจจุบันที่แพร่หลายคือเทคนิคที่เรียกว่า ฟอสเบอรีฟลอป (Fosbury Flop) ซึ่งนักกีฬาจะวิ่งไปทางบาร์และกระโดดศีรษะก่อนโดยหันหลังให้ผ่านพ้นบาร์

เทคนิคดังกล่าวยังเป็นเทคนิคที่ใช้กับการกระโดดค้ำถ่อ กีฬากระโดดสูงมีการแข่งขันในโอลิมปิก มีการแข่งขันกันในกรีฑาชิงแชมป์โลก และการแข่งขันกรีฑาในร่มชิงแชมป์โลก การแข่งขันกีฬากระโดดสูงถือว่าเป็นกีฬาแรก ๆ ที่ให้ผู้หญิงแข่งขัน โดยจัดขึ้นครั้งแรกในกีฬาโอลิมปิกปี 1928
# ฟีบาแอฟริกา
ฟีบาแอฟริกา  เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปแอฟริกาทั้งหมด 54 แห่ง ก่อตั้งในปี ค.ศ. 1961 ฟีบาแอฟริกามีสำนักงานอยู่ในกรุงไคโร และในอาบีจาน
thumb|right|โซนย่อยของฟีบาแอฟริกา

 โซน 
สหพันธ์ 54 แห่งของฟีบาแอฟริกาถูกจัดกลุ่มใน 7 โซน ได้แก่

 โซน 1: มาเกร็บ (4)
 โซน 2: เหนือ แอฟริกาตะวันตก (8)
 โซน 3: ใต้ แอฟริกาตะวันตก (8)
 โซน 4: แอฟริกากลาง (8)
 โซน 5: แอฟริกาตะวันออก (11)
 โซน 6: แอฟริกาใต้ (10)
 โซน 7: มหาสมุทรอินเดีย (5)
# กีฬาคอร์ฟบอลในโอลิมปิกฤดูร้อน 1920
กีฬาคอร์ฟบอล เป็นกีฬาสาธิตในโอลิมปิกฤดูร้อน 1920 จัดขึ้นที่แอนต์เวิร์ป ประเทศเบลเยียม ณ สนามกีฬาโอลิมปิก เมื่อวันที่ 22 สิงหาคม พ.ศ. 2463 นี่เป็นการปรากฏตัวครั้งแรกของกีฬาคอร์ฟบอลในกีฬาโอลิมปิก และแข่งขันโดยทีมจาก เซาท์ฮอลแลนด์และทีมจากอัมสเตอร์ดัม

 การแข่งขัน 

 รายชื่อนักกีฬา 
 เพศ  ทีมอัมสเตอร์ดัม  ทีมเซาท์ฮอลแลนด์ ชาย  เอช.ดับบลิว. เวลเกน  เอฟเอ ฟาน ซิมเมเรน เอ็น. อูเวแฮนด์  อ. อูเวอร์เคิร์ก เจ. บริงค์  น. รากุต แอล. บริงค์  จี เดอ เมย์ เจ เดอ นี  เค. นิวเวนฮุยเซน ก. ซีเวิร์ตส์  เอช. ฟาน เดอร์ เรย์เดน ผู้หญิง  เอฟ. แจนเซน  เจ. ชิลธุยเซน อ. แวน บีค  ต. ซื้อ อี. ทอยนิสเซ่  เจ. คริสเตียนเซ่น ว. สเทียนส์  เอ็น. ฟาน นูร์ต ต. ดอนเกอร์  เอส. บาเลโก เอ็ม. เกรกอรี  เอฟ. เด็กเกอร์ สำรอง  แอล. ฟาน โคสเวลด์ (ชาย)  เอช.เจ. ป๊อปป์ (ชาย) ต. อาเบลลิง (หญิง)
# สมาพันธ์กรีฑาคอคอดอเมริกากลาง
สมาพันธ์กรีฑาคอคอดอเมริกากลาง  เป็นสมาพันธ์ระดับภูมิภาคที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติภายในภูมิภาค[[อเมริกากลาง]

องค์กรนี้ก่อตั้งขึ้นในปี ค.ศ. 1964 ไม่นานก่อนที่จะมีการจัดการแข่งขันกีฬากรีฑาชิงแชมป์อเมริกากลางครั้งที่สอง ประธานคนปัจจุบันคือ รศ. คาลิซโต เซียร่า จาก ประเทศฮอนดูรัส

 สมาชิก 
CADICA ประกอบด้วยสหพันธ์สมาชิก 7 แห่ง  6 ชาติเป็นสมาชิกของสมาคมกรีฑาอเมริกาเหนือ อเมริกากลาง และแคริบเบียน ในขณะที่ปานามาเป็นสมาชิกของกรีฑาอเมริกาใต้ นอกจากนี้ ทั้ง 7 ชาติยังเป็นสมาชิกของ สมาพันธ์กรีฑาอเมริกากลางและแคริบเบียน

ประเทศสหพันธ์เว็บไซต์  สมาคมกรีฑาสมัครเล่นเบลีซ  เฟเดราซิออน คอสตาริเซนเซ่ แอตเลติสโม่ http://www.fecoa.org  เฟเดราซิออน ซัลวาดอร์ญา เด แอตเลติสโมhttp://atletismoelsalvador.org/   สหพันธ์นาซิอองนาล เด แอตเลติสโม กัวเตมาลา http://www.atletismoguate.com  สหพันธ์นาซิอองนาล ฮอนดูเรญา เด แอตเลติสโม http://condepah.org/dr  เฟเดราซิออน นิการากูเอนเซ่ เด แอตเลติสโม   เฟเดราซิออน ปานาเมญา เด แอตเลติสโม
# ฟีบาอเมริกา
ฟีบาอเมริกา (,) เป็นโซนภายในสหพันธ์บาสเกตบอลนานาชาติ นี่คือหนึ่งในห้าสมาพันธ์ระดับทวีปของฟีบา ฟีบาอเมริกามีหน้าที่รับผิดชอบในการจัดองค์กรและการกำกับดูแลการแข่งขันระดับนานาชาติที่สำคัญในทวีปอเมริกา ซึ่งประกอบด้วยสหพันธ์บาสเกตบอลระดับชาติ 44 แห่งและมีสำนักงานใหญ่ในไมอามี มลรัฐฟลอริดา ประธานฟีบาอเมริกาคนปัจจุบันคือ แครอล คัลแลนจากสหรัฐ

 ผู้ครองตำแหน่งชนะเลิศในปัจจุบัน 
 ชาย หญิง  U-18 ชาย U-18 หญิง  U-16 ชาย  U-16 หญิง
# ฟีบาเอเชีย
ฟีบาเอเชีย  เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปเอเชียทั้งหมด 44 แห่ง ก่อตั้งในปี ค.ศ. 1960

 โซน 
44 (+22) สมาคมใน 6 (+1) โซน:

 สมาคมบาสเกตบอลเอเชียกลาง (CABA) (5)
 สมาคมบาสเกตบอลเอเชียตะวันออก (EABA) (8)
 สมาคมบาสเกตบอลอ่าว (GBA) (6)
 สมาคมบาสเกตบอลเอเชียใต้ (SABA) (8)
 สมาคมบาสเกตบอลเอเชียตะวันออกเฉียงใต้ (SEABA) (10)
 สมาคมบาสเกตบอลเอเชียตะวันตก (WABA) (7)
 ฟีบาโอเชียเนีย (22) (ตั้งแต่ปี ค.ศ. 2017)
# สุญนิยม
สุญนิยม  คือมุมมองแขนงหนึ่งของปรัชญาที่ปฏิเสธแง่มุมพื้นฐานของการดำรงอยู่ของมนุษย์ ที่เป็นที่ยอมรับโดยทั่วไป เช่น ความรู้ ศีลธรรมหรือความหมายของชีวิต คำนี้เป็นที่รู้จักเพราะอีวาน ตูร์เกนเยฟ (Ivan Turgenev) และโดยเฉพาะอย่างยิ่งจากตัวละครที่ชื่อ บาซารอฟ (Bazarov) ในนวนิยาย Fathers and Sons 

มีแนวคิดที่แตกต่างกันในหมู่ผู้เชื่อเรื่องสุญนิยม เช่น คุณค่าของมนุษย์นั้นไม่มีมูลความจริง ชีวิตไม่มีความหมาย ความรู้นั้นเป็นสิ่งที่พ้นวิสัย หรือกลุ่มของสิ่งมีชีวิตบางกลุ่มไม่มีอยู่จริง หรือไม่มีความหมายหรือไร้จุดหมาย
# ฟีบายุโรป
ฟีบายุโรป  เป็นองค์กรบริหารสำหรับกีฬาบาสเกตบอลในทวีปยุโรป เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปยุโรปทั้งหมด 50 แห่ง

 โครงสร้าง 
 ประธาน 
 ลำดับ ปี  ชื่อ 1 พ.ศ. 2545–2553  จอร์จ วาสซิลาโคปูลอส 2 พ.ศ. 2553–2556  โอลาฟูร์ ราฟนส์สัน 3 พ.ศ. 2556–2557  ซีเรียล คูมาส 4 พ.ศ. 2557–2566  ตุรกี เดมิเรล52023-ปัจจุบัน ฮอร์เก้ การ์บาโฮซ่า
# ฟีบาโอเชียเนีย
ฟีบาโอเชียเนีย  เป็นโซนภายในสหพันธ์บาสเกตบอลนานาชาติ เป็นหนึ่งในห้าสมาพันธ์ระดับทวีปของฟีบา ฟีบาโอเชียเนียมีหน้าที่รับผิดชอบในการจัดองค์กรและการกำกับดูแลการแข่งขันกีฬาบาสเกตบอลระดับนานาชาติที่สำคัญในภูมิภาคโอเชียเนีย มีสมาชิก 22 สหพันธ์และมีสำนักงานใหญ่ตั้งอยู่ที่เซาท์พอร์ต โกลด์โคสต์ รัฐควีนส์แลนด์ ประเทศออสเตรเลีย The current FIBA Oceania President is David Reid from Australia.

รายการแข่งขันที่สำคัญ ได้แก่ FIBA Oceania Championship สำหรับทมีชาย และ FIBA Oceania Women's Championship การแข่งขันชิงแชมป์ชายซึ่งก่อตั้งขึ้นในปี พ.ศ. 2514 ซึ่งทีมชาติออสเตรเลียชนะเลิศมาตลอด อย่างไรก็ตาม ในบางครั้ง นิวซีแลนด์ก็เอาชนะคู่แข่งได้ ซึ่งทำได้สำเร็จครั้งแรกในปี ค.ศ. 1978FIBA Oceania Championship - Overview, FIBA.com, Retrieved 28 October 2015. ออสเตรเลียมีความโดดเด่นมากยิ่งขึ้นในการแข่งขันประเภทหญิง ซึ่งจัดขึ้นครั้งแรกในปี พ.ศ. 2517 โดยชนะทั้งหมดยกเว้นครั้งเดียว โดยนิวซีแลนด์ชนะเพียงครั้งเดียวในปี ค.ศ. 1993 เท่านั้น การแข่งขันชิงแชมป์โอเชียเนีย ทั้งสองรายการจัดขึ้นครั้งสุดท้ายในปี ค.ศ. 2015 นับตั้งแต่นั้นเป็นต้นมาฟีบาโอเชียเนียและทีมชาติฟีบาเอเชียต่างแข่งขันกันเพื่อชิงแชมป์รวมเป็นรายการเดียวกันสำหรับแต่ละเพศ ได้แก่ FIBA Asia Cup สำหรับทีมชาย และ FIBA Women's Asia Cup
# บ้านแห่งชาวโซเวียต (คาลีนินกราด)
บ้านแห่งชาวโซเวียต  เป็นอาคารที่ยังสร้างไม่เสร็จในใจกลางนครคาลีนินกราด แคว้นคาลินินกราด รัสเซีย คนในพื้นที่นิยมเรียกอาคารนี้ว่า "หุ่นยนที่ถูกฝัง" เนื่องจากลักษณะปรากฏที่คล้ายคลึงกับหัวของหุ่นยนต์ยักษ์ที่ฝังในดินสูงถึงไหล่ อาคารตั้งเป้าหมายจะสร้างขึ้นเป็นอาคารที่ทำการกลางของแคว้น และสร้างขึ้นบนจุดที่เคยเป็นปราสาทเคอนิชส์แบร์คซึ่งมีมาตั้งแต่ศตวรรษที่ 13 ตรงจุดที่เคยเป็นคูน้ำตะวันออกของปราสาท

แม้บางส่วนจะมองว่าอาคารนี้เป็นตัวอย่างชิ้นที่เลวร้ายที่สุดของสถาปัตยกรรมโซเวียตยุคหลังสงครามโลก บ้างมองว่าอาคารนี้เป็นผลงานชิ้นสำคัญของสถาปัตยกรรมบรูทัลลิสต์ โดยเฉพาะก่อนที่อาคารจะถูกทาสีใหม่ในปี 2005

ประวัติศาสตร์
ปราสาทเคอนิชส์แบร์คถูกทำลายเสียหายอย่างหนักในระหว่างการทิ้งระเบิดเคอนิชส์แบร์คในสงครามโลกครั้งที่สอง หลังนครถูกเปลี่ยนมาอยู่ภายใต้การปกครองของสหภาพโซเวียต และเจ้าหน้าที่รัฐของโซเวียตตัดสินใจไม่อนุรักษ์ซากของปราสาทที่เหลืออยู่ เนื่องจากมองว่าเป็นสัญลักษณ์ของลัทธิฟาสซิสต์ ส่วนที่เหลือของปราสาทถูกระเบิดทำลายในช่วง ค.ศ. 1967 ถึง 1969 วิสัยทัศน์ในการพัฒนานครขึ้นมาใหม่ได้รับแรงบันดาลใจอย่างมากมาจากงานของ Lúcio Costa และ Oscar Niemeyer โดยเฉพาะจากงานการพัฒนานครบราซีเลียในประเทศบราซิล มีการจัดการประกวดแข่งขันการออกแบบทางสภาปัตยกรรมสองครั้งในปี 1964 และ 1974 งานออกแบบที่ได้รับการคัดเลือกเป็นผลงานของยูเลียน ลโววิช ชวาร์ตซไบรม์ (Yulian Lvovich Shvartsbreim) ซึ่งได้รับความเคารพอย่างสูงในโซเวียต และสตูดิโอของเขา TsNIIEP

การก่อสร้างเริ่มต้นในปี 1970 โดยอาคารนี้ตั้งใจจะใช้งานเป็นอาคารศูนย์กลางการปกครองของแคว้นคาลินินกราด อาคารคอนกรีตนี้สร้างขึ้นทับซากปรักหักพังเดิมของปราสาท ประกอบกับดินที่สร้างมีลักษณะยวบ ทำให้เกิดปัญหาเชิงโครงสร้าง ฐานของอาคารได้รับการพิสูจน์ว่าไม่เพียงพอที่จะรองรับอาคารสูง 28 ชั้น การก่อสร้างดำเนินไปถึงที่ชั้น 21 เท่านั้น ด้วยความสนใจจากพรรคคอมมิวนิสต์และเงินทุนที่หมด อาคารถูกพักการก่อสร้างไปในปี 1985 อาคารถูกทิ้งร้างและถูกพ่นกราฟิตี ซากภายในของอาคารที่ไม่แข็งแรงถล่มลงมาเป็นบางส่วน

ในปี 2005 เนื่องในวาระฉลอง 60 ปีของคาลีนินกราด และ 750 ปีของเคอนิกซ์แบร์ค ประกอบกับการเดินทางเยือนโดยวลาดีมีร์ ปูติน ผู้นำของรัสเซีย ภายนอกอาคารได้ถูกทาสีใหม่ด้วยสีฟ้าอ่อน และมีการติดตั้งกระจก แม้การทาสีใหม่จะช่วยให้อาคารดูดีขึ้นบ้าง แต่บางส่วนวิจารณ์ว่าทำให้อาคารเป็นเปลือกพอเทมคิน ภายในอาคารยังคงไม่มีการก่อสร้างต่อ และใช้งานไม่ได้

มีการประกาศว่าอาคารจะถูกทุบทำลายในปลายปี 2020 โดยคาดการณ์จะเริ่มทำการทุบในต้นปี 2021 และอาจมีการนำซากจากอาคารที่ทุบแล้วมาทำเป็นของที่ระลึกจำหน่าย ท้ายที่สุด การทุบทำลายอาคารได้เริ่มต้นขึ้นในเดือนพฤษภาคม 2023
# สมาพันธ์มวยสากลเอเชีย
สมาพันธ์มวยสากลเอเชีย  เป็นองค์กรไม่แสวงหาผลกำไรที่ควบคุมดูแลกีฬามวยสากลทุกรูปแบบในทวีปเอเชีย สมาพันธ์มีความเกี่ยวข้องกับสมาคมมวยสากลนานาชาติ (IBA) มีสำนักงานใหญ่ตั้งอยู่ที่กรุงเทพมหานคร ประเทศไทย นอกจากนี้ วัตถุประสงค์หลักของสมาพันธ์มวยสากลเอเชียเพื่อปรับปรุง ส่งเสริม และเผยแพร่กีฬามวยสากลในทวีปเอเชียในทุกรูปแบบโดยคำนึงถึงคุณค่าทางการศึกษา วัฒนธรรม และการกีฬา และเพื่อริเริ่มโครงการที่ออกแบบมาเพื่อสนับสนุนนักกีฬารุ่นเยาว์และเจ้าหน้าที่ทุกคน

 รายการแข่งขัน 
 มวยสากลสมัครเล่นชิงแชมป์เอเชีย
 มวยสากลเยาวชนชิงแชมป์เอเชีย
 มวยสากลยุวชนชิงแชมป์เอเชีย
 กีฬามวยสากลในเอเชียนเกมส์
# สติสัมปชัญญะ
สติสัมปชัญญะ หรือ พิชาน  คือความสามารถในการตระหนักรู้ถึงสิ่งต่าง ๆ ที่มีอยู่หรือเกิดขึ้นทั้งภายในและภายนอกตัวเรา หมายความว่าเราสามารถรับรู้ถึงความคิด ความรู้สึก อารมณ์ ซึ่งอยู่ภายในตัวเรา รวมไปถึงสิ่งต่าง ๆ ที่อยู่ภายนอกตัวเราได้

สติสัมปชัญญะเป็นสิ่งที่ซับซ้อนและยากที่จะทำความเข้าใจหรืออธิบายได้ และความหมายและนิยามของสติสัมปชัญญะก็ยังเป็นที่ถกเถียงกันอยู่ แม้จะมีการตีความและนิยามแตกต่างกันไปนานหลายศตวรรษ แต่ก็ยังไม่มีคำจำกัดความที่ชัดเจน
# ธนเทพ ทิมสุวรรณ
ธนเทพ ทิมสุวรรณ (เกิด
24 พฤษภาคม พ.ศ. 2507) อดีตสมาชิกสภาผู้แทนราษฎรจังหวัดเลย อดีตสมาชิกวุฒิสภาจังหวัดเลย เป็นสามีของนันทนา ทิมสุวรรณ

 ประวัติ 
ธนเทพ ทิมสุวรรณ เกิดเมื่อวันที่ 24 พฤษภาคม พ.ศ. 2507 เป็นบุตรของสุรัตน์ ทิมสุวรรณ อดีตประธานสภาจังหวัดเลยบ้านใหญ่เมืองเลย "ทิมสุวรรณ" แบ่งเค้ก "เสี่ยปรีชา"กับนันทกา ทิมสุวรรณ เขาสำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง

ธนเทพ สมรสกับนันทนา ทิมสุวรรณ มีบุตรชายคือ ศรัณย์ ทิมสุวรรณเลือกตั้ง66 "เมืองเลย" ดุ "บ้านใหญ่-พรรคใหญ่" รอวันสางแค้น สมาชิกสภาผู้แทนราษฎรจังหวัดเลย

 การทำงาน 
ธนเทพ ทิมสุวรรณ ลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรกในปี 2539 สังกัดพรรคความหวังใหม่ โดยได้รับเลือกตั้งเป็น ส.ส.สมัยแรกฮั้วก่อนเกม? 2 ตระกูลเมืองเลย "พวก" เหนือพรรค ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาสนับสนุนให้ภรรยา (นันทนา ทิมสุวรรณ) ลงสมัครรับเลือกตั้ง ส.ส.จังหวัดเลยแทน และได้รับเลือกตั้งเป็น ส.ส.ในการเลือกตั้งครั้งดังกล่าว

ในปี 2549 เขาลงสมัครรับเลือกตั้งสมาชิกวุฒิสภาจังหวัดเลย และได้รับเลือกตั้งเป็นสมาชิกวุฒิสภาจังหวัดเลย พร้อมกับเปล่งมณี เร่งสมบูรณ์สุข

ในปี 2550 ลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 3 สังกัดพรรคพลังประชาชน ได้รับเลือกตั้งเป็น ส.ส.สมัยที่ 3กกต.รับรองประกาศ ส.ส.เพิ่ม 17 คน ใบแดงหนึ่ง พปช. และในปี 2554 ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย

 สมาชิกสภาผู้แทนราษฎร 
ธนเทพ ทิมสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเลย สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเลย สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
# เฉงจิ๋ว
เฉงจิ๋ว หรือ เซียงจิ๋ว ในภาษาจีนกลางเรียกว่า ชิงโจว   เป็นหนึ่งในเก้ามณฑลของจีนโบราณ เวลาย้อนไปเมื่อราว 2070 ปีก่อนคริสตกาล ภายหลังกลายเป็นหนึ่งในสิบสามมณฑลของราชวงศ์ฮั่น (206 ปีก่อนคริสตกาล - ค.ศ. 220) เก้ามณฑลถูกระบุถึงครั้งแรกในบทยฺหวี่ก้งของคัมภัร์ชูจิง  โดยเฉงจิ๋วอยู่ทางตะวันออกของอิจิ๋วและทางเหนือของยังจิ๋ว อาณาเขตดั้งเดิมของเฉงจิ๋วครอบคลุมพื้นที่ส่วนใหญ่ของมณฑลชานตงในปัจจุบัน ยกเว้นทางด้านตะวันตกเฉียงใต้

 ประวัติศาสตร์ 

 ยุคโบราณ 
มณฑลเฉงจิ๋วได้ชื่อมาตามที่ระบุในยฺหวี่ก้ง โดยที่ต้า-ยฺหวี่เขียนว่า "ระหว่างทะเลและเขาไทสันมีเพียงเฉงจิ๋ว" เมื่อราว 5,000 ปีก่อนคริสตกาล พื้นที่นี้เป็นแหล่งกำเนิดของวัฒนธรรมตงอี๋ ในยุคราชวงศ์เซี่ยและราชวงศ์ชาง เฉงจิ๋วเป็นที่อยู่ของตระกูลฉฺว่างจิว (, Shuǎngjīu), จี้เจ๋อ (, Jìzé) และผางปั๋วหลิง (, Pángbólíng)  และรัฐผู่กู

 ราชวงศ์โจว 

 ราชวงศ์ฮั่น 
thumb|มณฑลจีนในช่วงปลายยุคราชวงศ์ฮั่น ค.ศ. 189

 ราชวงศ์ถัง 

 ราชวงศ์ซ่งเหนือ 

 หมายเหตุ
# ตันลิวอ๋อง
ตันลิวอ๋อง ในภาษาจีนกลางเรียกว่า เฉินหลิวหวาง (陳留王) เป็นชื่อฐานันดรศักดิ์ระดับอ๋องในยุคราชวงศ์ฮั่นและรัฐในยุคถัดมา ฐานันดรศักดิ์สิ้นสุดในปี ค.ศ. 479 ผู้ที่เคยดำรงฐานันดรศักดิ์ตันลิวอ๋องได้แก่:

 พระเจ้าเหี้ยนเต้ (漢獻帝 ฮั่นเซี่ยนตี้) ผู้จะขึ้นครองราชย์เป็นจักรพรรดิลำดับสุดท้ายของราชวงศ์ฮั่น 
 โจฮวน (曹奐 เฉา ฮฺว่าน)  ได้รับฐานันดรศักดิ์ตันลิวอ๋องภายหลังจากสละราชบัลลังก์ในฐานะจักรพรรดิแห่งวุยก๊กให้กับสุมาเอี๋ยนแห่งราชวงศ์จิ้น
 เฉา ม่าย (曹勱) ดำรงฐานันดรศักดิ์ตั้งแต่ ค.ศ. 326 จนกระทั่งเสียชีวิตในปี ค.ศ. 358
 เฉา ฮุย (曹恢)  ดำรงฐานันดรศักดิ์ตั้งแต่ ค.ศ. 363 จนกระทั่งเสียชีวิตในปี ค.ศ. 378
# คอมมานโดเทียม
คอมมานโดเทียม หรือ หน่วยจู่โจมเทียม  คือ ฆาตกรหมู่ในสาขานิติจิตเวชที่ก่อเหตุฆาตกรรมโดยไตร่ตรองไว้ก่อน และการฆาตกรรมหมู่และพร้อมฆ่าตัวตายตามโดยขับเคลื่อนด้วยจินตนาการที่เต็มไปด้วยความแค้น และหมกหมุ้นอยู่กับอาวุธปืน มีความใฝ่ฝันที่จะได้ฆ่าคน โดยทั่วไปจะเป็นการสะสมอาวุธและตามมาด้วยการโจมตีตามรูปแบบของคอมมานโดติดอาวุธหนัก

โดยทั่วไปแล้วผู้ก่อเหตุจะมองการกระทำที่หลงตนเองว่ากำลังทำสิ่งที่ดีงามทางศีลธรรมเพื่อการแก้แค้นต่อการปฏิบัติที่อยุติธรรมบนโลกที่ไม่เป็นธรรม และปรารถนาที่จะถูกมองด้วยการเป็นคนที่มีรัศมีที่น่าเลื่อมใสและน่าเชิดชู

ผู้สังเกตการณ์บางคนได้แบ่งฆาตกรสังหารหมู่ออกเป็นสามประเภท คือ คอมมานโดเทียม, กุลฆาต และ ชนแล้วหนี
# จิตบำบัด
จิตบำบัด  คือการใช้วิธีทางจิตวิทยาเพื่อเยียวยาจิตใจของผู้ป่วยด้วยการสนทนาหรือมีปฏิสัมพันธ์กับผู้ป่วยเพื่อช่วยให้ผู้ป่วยเปลี่ยนแปลงพฤติกรรม รวมทั้งมีความสุขมากยิ่งขึ้น และสามารถเอาชนะปัญหาต่าง ๆ ได้ โดยมุ่งหมายเพื่อช่วยทำให้ความอยู่ดีมีสุขและสุขภาพจิตของผู้ป่วยดีขึ้น แก้ไขหรือลดพฤติกรรม ความเชื่อ แรงกดดัน ความคิด หรืออารมณ์ที่เป็นปัญหา และช่วยปรับปรุงความสัมพันธ์และทักษะทางสังคมให้ดีขึ้น จิตบำบัดแต่ละประเภทต่างถูกออกแบบมาสำหรับผู้ใหญ่ ครอบครัว เด็ก และวัยรุ่นอย่างเฉพาะกลุ่ม จิตบำบัดบางประเภทได้รับการพิสูจน์ว่ามีประสิทธิภาพในการรักษาความผิดปกติทางจิตบางอย่างที่ได้รับการวินิจฉัยแล้ว ในขณะที่ประเภทอื่น ๆ ได้รับการวิพากษ์วิจารณ์ว่าเป็นวิทยาศาสตร์เทียม For example, Thought Field Therapy has been called a pseudoscience:  See also: 

จิตบำบัดมีเทคนิคต่าง ๆ ที่แตกต่างกันออกไปนับร้อย บางเทคนิคอาจมีรูปแบบต่างกันไปเล็กน้อย ในขณะที่บางเทคนิคก็มีพื้นฐานมาจากความเข้าใจในด้านจิตวิทยาที่แตกต่างกันไปมาก เทคนิคส่วนใหญ่เกี่ยวข้องกับการพบปะแบบตัวต่อตัวระหว่างผู้ป่วยและนักบำบัด แต่บางเทคนิคก็ใช้กับคนเป็นกลุ่ม ซึ่งรวมถึงครอบครัวด้วย

นักจิตบำบัดอาจเป็นผู้เชี่ยวชาญด้านสุขภาพจิต เช่น จิตแพทย์ นักจิตวิทยา พยาบาลที่ทำงานด้านสุขภาพจิต นักสังคมสงเคราะห์ที่ทำงานในคลินิก นักบำบัดครอบครัวและคู่สมรส หรือผู้ให้คำปรึกษามืออาชีพก็ได้ และอาจมีภูมิหลังแตกต่างกันไป และในแต่ละเขตอำนาจอาจมีการกำกับดูแลตามกฎหมาย โดยสมัครใจ หรือไม่มีการกำกับดูแลเลยก็ได้ (และอาจได้รับการคุ้มครองหรือไม่ก็ได้)

ดูเพิ่ม
 กายภาพบำบัด
# ปรากฏการณ์
ปรากฏการณ์  คือเหตุการณ์หรือสิ่งต่าง ๆ ที่เกิดขึ้น และสามารถสังเกตเห็นได้ด้วยประสาทสัมผัส

ในทางปรัชญา

ในทางปรัชญาสมัยใหม่ คำว่า "ปรากฏการณ์" ได้ถูกใช้อย่างกว้างขวางโดยอิมมานูเอล คานต์ ซึ่งใช้คำนี้เพื่ออธิบายถึงสิ่งต่าง ๆ ซึ่งสามารถรับรู้และสังเกตเห็นได้โดยตรง ตรงกันข้ามกับนูเมนอน (noumenon) ซึ่งไม่สามารถรับรู้และสังเกตเห็นได้โดยตรง คานต์ได้รับอิทธิพลอย่างมากจากก็อทฟรีท วิลเฮ็ล์ม ไลบ์นิทซ์ในส่วนหนึ่งของปรัชญาของเขา ซึ่งมองว่าคำว่าปรากฏการณ์และนูเมนอนเป็นคำศัพท์เฉพาะที่มีความเกี่ยวข้องกัน

ในทางวิทยาศาสตร์

ในทางวิทยาศาสตร์ คำว่า "ปรากฏการณ์" หมายถึงเหตุการณ์ใด ๆ ที่เกิดขึ้นซึ่งสามารถสังเกตเห็นได้ด้วยประสาทสัมผัสโดยตรง หรือด้วยเครื่องมือก็ได้ พร้อมทั้งสามารถสังเกต บันทึก และเรียบเรียงข้อมูลได้ โดยเฉพาะในฟิสิกส์ การศึกษาเกี่ยวกับปรากฏการณ์อาจเกี่ยวข้องกับการวัดเกี่ยวกับสสาร พลังงาน หรือเวลา เช่น การสังเกตการโคจรของดวงจันทร์และกฎความโน้มถ่วงของไอแซก นิวตัน หรือการสังเกตการเคลื่อนที่ของลูกตุ้มของกาลิเลโอ กาลิเลอี

ในวิทยาศาสตร์ธรรมชาติ คำว่า "ปรากฏการณ์" ก็หมายถึงเหตุการณ์ใด ๆ ที่เกิดขึ้นซึ่งสามารถสังเกตได้เช่นกัน ซึ่งคำนี้ก็ถูกใช้โดยไม่คำนึงถึงสาเหตุของเหตุการณ์ ตัวอย่างปรากฏการณ์ทางกายภาพก็อย่างเช่น ปรากฏการณ์การโคจรของดวงจันทร์ หรือปรากฏการณ์การแกว่งของลูกตุ้ม ซึ่งทั้งสองสามารถสังเกตได้

ปรากฏการณ์เชิงกลเป็นปรากฏการณ์ทางกายภาพซึ่งสัมพันธ์กับสมดุลหรือการเคลื่อนที่ของวัตถุ ตัวอย่างเช่น เปลของนิวตัน เครื่องยนต์ ลูกตุ้มคู่
# ทริก วิลเลียมส์
แมทริก มอนเดร เบลตัน (Matrick Mondre Belton) เป็นนักมวยปล้ำอาชีพชาวอเมริกันที่ได้เซ็นสัญญากับ WWE ในนาม ทริก วิลเลียมส์ (Trick Williams)

แชมป์และรางวัล
 Pro Wrestling Illustrated
 Ranked No. 28 of the top 500 singles wrestlers in the PWI 500 in 2024
Total Nonstop Action Wrestling
TNA World Championship (1 time)
 WWE
 NXT Championship (2 times)
 NXT North American Championship (1 time)
Men's Iron Survivor Challenge (2023)
# รายชื่อตัวละครเหล่าวายร้ายดิสนีย์
นี่คือรายชื่อตัวละครเหล่าวายร้ายดิสนีย์ที่มักสร้างจากตัวละครแอนิเมชัน เสนอโดยเป็นส่วนหนึ่งของรายชื่อตัวละครของดิสนีย์ ตัวละครวายร้ายเหล่านี้บางตัวปรากฏในภาคต่อ วิดีโอเกม หนังสือการ์ตูน ละครเวที หรือการดัดแปลงจากภาพยนตร์ต้นฉบับสำหรับคนแสดง

เช่นเดียวกับรูปแบบเจ้าหญิงดิสนีย์ที่มีตัวละครเจ้าหญิงของดิสนีย์ ตัวละครวายร้ายของดิสนีย์มักถูกจัดกลุ่มไว้ด้วยกันโดยเป็นส่วนหนึ่งของแฟรนไชส์เหล่าวายร้ายดิสนีย์  ซึ่งก่อตั้งโดยตัวละครคู่อริหลายตัวจากโครงการผลิตของวอลต์ดิสนีย์พิกเชอส์ โดยเน้นที่ตัวละครจากภาพยนตร์แอนิเมชันเป็นหลัก ซึ่งส่วนใหญ่เป็นตัวละครจากผลงานการผลิตของวอลต์ดิสนีย์แอนิเมชันสตูดิโอส์

 รายชื่อเหล่าวายร้าย 

ตัวละครที่ระบุไว้ในที่นี้มีการนำเสนอในผลงานและสินค้าของดิสนีย์ในฐานะวายร้าย "อย่างเป็นทางการ"

วายร้ายหลัก
ตัวละครเหล่านี้พบเห็นได้ในสินค้าล่าสุดที่เกี่ยวข้องกับเหล่าวายร้ายดิสนีย์ กิจกรรมสด สถานที่ท่องเที่ยว ฯลฯ ตัวละครเหล่านี้ยังเป็นที่รู้จักในนาม "ภาพสะท้อนแห่งความชั่วร้ายทั้ง 13"